**ספטמבר 2018**

**בְּרוּחַ הַמָּקוֹם**

**נילי רוגל**

**הדמויות לפי סדר הופעתן**

 יוחאי- פסיכיאטר

תמר-

מֵרְחַָבַה-

ריבְקי-

מושון-

מתילדה- הסמכות האימהית בבור

נוֹרמן-

גְרַבְּיַה-

**פרולוג – דיווח**

**יוחאי: (בטלפון)**

סליחה, סליחה, אני רוצה לדווח על נעדרת...

שמי יוחאי גולדברג, פסיכיאטר בכיר. ופסיכולוג...

...

מטופלת.

היא לא הגיעה לפגישות שלנו.

שבועיים...

...

מדובר פה בחיים של בן אדם!

**שמים אותו בהמתנה**

הלו? (מסתכל בפלפון) אני לא מאמין! אני לא מאמין! מה זה?!

**עונים לו**

הלו? יוחאי גולדברג... פסיכיאטר בכיר ופסיכולוג... נעדרת מטופלת.

אתם חייבים להתחיל לחפש אותה!

...

כן, בְּגִירַה...

אבל בנינו, מה זה בְּגִירַה?

...

אז מי אמור לחפש אותה? אני?

...

הלו???

**(מנתקים לו והוא חש ייאוש ואשמה)**

**מערכה 1 – הבור**

**בור. תמונה 1.**

**בום.**

**תמר שכובה במרכז הבמה.**

**תמר:** (צועקת למעלה) הצילו!!!!!!!!!!! הצילו!!!!!!!!!!!

נפלתי!!!!!!!!!!!!!!

(מחכה לתשובה)

הצילו!!!!!!!

(שקט. מחכה לתשובה)

(למעלה) הצילו!!!!!!!!

מישהו שומע אותי?????????

סליחה סליחה סליחה סליחה (לוחשת) אלוהים.

מישהו שומע אותי? בבקשה...

(החוצה) הצילוווווווו!!!!!!!!!!!

**מֵרְחַָבַה נכנסת**

**מֵרְחַָבַה:** הנה נו... לא דמיינתי. **(אחורה לריבְקי)** אמרתי לך שאני שומעת משהו. הכל בסדר. את בסדר?

**תמר**: מי את?

**ריבְקי נכנסת**

**מֵרְחַָבַה**: את נפצעת?

**ריבְקי**: אין פציעות נראות לעין.

**תמר:** מי אתן?

**ריבְקי:** תנועת אישונים תקינה.

**תמר:** אתן גם נפלתן?

**מֵרְחַָבַה:** רגע, רגע, יש עשר דקות של התאקלמות לפני האבחון.

**תמר**: איפה אני?!

**מֵרְחַָבַה:** (מסתכלת על ריבְקי. לא יודעת מה לומר) פה. (לריבְקי) יש עליך מים?

**תמר:** אני צריכה לצאת מפה.

**ריבְקי**: אי אפשר סתם ככה לצאת מפה.

**תמר**: מה זאת אומרת? מה זה **פה**?! **למה** אי אפשר לצאת מפה? אני הייתי בדרך ל... מישהו מחכה לי. מה זה פה?!

**מֵרְחַָבַה**: זה פה.

**ריבְקי** (בחוסר סבלנות מובהק)**:** נפלת, נפלת לבור.

**מֵרְחַָבַה**: (לתמר) תראי… את נפלת.. אההה… לבור, כן… מי שנכנס… לא, לא… מהתחלה… **(ריבְקי מסתכלת על החור שנפער מכל מני זוויות)** הבור… הוא… איך לומר… הבור הוא בור… בעצם כמו כל בור אחר… את נפלת לתוכו… עד כאן את איתי? כן. **(לריבְקי)** את הולכת להביא לה מים? תראי, את בבור, אנחנו בבור. ככתוב "וַיַּשְׁלִכוּ אֹתוֹ, הַבֹּרָה"… לא שאני אומרת שמישהו השליך אותך לפה... אולי בעצם כן? לא. נפלת...

**ריבְקי:** נפלת. נפלת לבור.

**מֵרְחַָבַה**: ואת צריכה להכין מרק.

**ריבְקי ותמר**: מה?

**מֵרְחַָבַה (קוטעת אותה):** צריכים מישהי למרק...

**ריבְקי (מתקרבת למרחבה):** מה יש לך? את בעונש, ו**את** צריכה להכין מרק עכשיו עד לטקס חג הפראג'.

**מֵרְחַָבַה:** אבל אולי אם תהיה מישהי אחרת והיא תהייה בעניין, יירדו ממני... (לתמר, מנסה להלהיב אותה) את צריכה להכין מרק.

**תמר:** מה זאת אומרת?...

(נשמע פעמון גונג , ריבְקי ומרחבה מתחילות לרקוד ריקוד טקסי, תמר בוהה בהן עד שנגמרת המוסיקה ואיתה הריקוד. דממה.)

**תמר:** (צועקת בפתאומיות) אף אחד לא שומע אותי שם למעלה?!

**ריבְקי:** (חושדת) מי אמור לשמוע אותך שם למעלה?

**תמר**: אני הייתי בדרך ל...

**מֵרְחַָבַה**: אוי... את רועדת, אני אביא לך שמיכה.

**תמר:** אפשר מים?

**ריבְקי**: הַבּוֹר רֵיק, אֵין בּוֹ מָיִם... **(ריבְקי מגחכת ויוצאת)**

**מֵרְחַָבַה**: אנחנו כבר נדאג לך למים, לאט לאט... **(מלווה את תמר החוצה, חוזרת לרגע למקום הנפילה ומסתכלת למעלה – רוח.**

**למעלה 1**

**יוחאי עומד עם הסמרטפון שלו. תיק טיולים על הגב.**

**יוחאי**: חוות לגידול עיזים בדרום... אורנמל... חוות בלה... משק מושון... משק מושון! צומת נזיקים... **(נכבה לו הסמארטפון)** כוס אמוק על הבטרייה. כוס אמק על כל הסלולרי הזה. טכנולוגיה משעבדת... אני מתחיל להישמע כמוה. סימביוזה... אל מי אני מדבר? איפה זה צומת נזיקים... **(יוצא)**

**בור. תמונה 2 (יום ראשון בבור)**

**תמר מערבבת מרק, ניכר שעובדת קשה.**

**נכנסות מרחבה וריבְקי**

**מרחבה:** איזה ריח...

**ריבְקי:** המרק עוד לא מוכן...?עוד מעט כולם יוצאים להפסקת צהריים.

**תמר**: עשיתי כל מה שאמרתן, אני מבקשת שתגידו לי עכשיו איך יוצאים מפה.

**ריבְקי**: אמרנו לך כבר שאי אפשר לצאת מפה כרגע

**תמר**: מה זאת אומרת?

**ריבְקי**: בדיוק מה שאמרתי.

**תמר:** אני לא מבינה מה קורה פה!!! אני לא מכינה מרק!!! אני אשפוך את המרק הזה!!! **(ריבְקי ומרחבה מחזיקות את תמר, מונעות ממנה לשפוך את המרק)**

**מרחבה:** תראי. את נפלת לבור-

**ריבְקי**: **(קוטעת את מרחבה)** כן כן כן. אי אפשר לצאת מפה. אולי עוד חודש תוכלי לצאת מפה.

**מרחבה**: זה קשור בתנודות של הירח, בהשפעה שלהן על הבולענים...

**ריבְקי**: בקיצור עכשיו את פה. אז בואי בבקשה תתרכזי בעכשיו. במרק **(תמר חוזרת לערבב מרק)**. דרך אגב, צריכים אותך מחר בחסות.

**מֵרְחַָבַה**: מה? למה?

**ריבְקי**: היא לא יכולה להישאר פה במרק, **את** אמורה להיות במרק.

**תמר (מעליהן):** לא,אני לא מתכוונת להישאר פה עד מחר...

**ריבְקי:** תתרכזי במרק, בבקשה **(יוצאת)**

**מֵרְחַָבַה**: קודם נאכל את המרק הטעים הזה ואז אני אראה לך איפה תישני הלילה.

**בור. תמונה 4**

**(בוקר היום השני בבור. מאד חשוך בחדר. תמר יושבת, טרוטת עיניים, על מיטתה שצמודה לזו של מתילדה. מתילדה ישנה. תמר מנסה לצאת מהחדר בשקט ומתילדה תופסת לה את היד בפתאומיות, תוך כדי שמדליקה מצית כדי לראות אותה)**

**מתילדה**: מי את?

**תמר**: אני מתילדה. אה, את מתילדה. אני תמר. את ישנת הרבה זמן.

**מתילדה**: הייתי עייפה.

**תמר**: נכון, נכון, מרחבה הכניסה אותי לחדר כשכבר ישנת ולא רציתי להעיר אותך וגם עכשיו לא התכוונתי להעיר אותך...

**מתילדה:** זה יפה... זה יפה. את מאד יפה.

**תמר**: תודה. נפלתי אתמול...

**מתילדה**: במה שיבצו אותך?

**תמר**: מרק. אני בינתיים מכינה את המרק.

**מתילדה**: את הכנת את המרק אתמול?

**תמר**: כן.

**מתילדה**: הו... המרק שלך טוב, ילדה.

**תמר**: אני לא ילדה.

**מתילדה**: נראה לי שכן...

**תמר**: למה את מתכוונת?

**מתילדה**: נראה לי שאת מבינה, אם את מבינה למה אני מתכוונת...

**תמר:** אני חושבת שכן.

**מתילדה**: אז יופי. לא סתם שידכו בינינו... (לעצמה) הכל קשור להכל והכל משפיע על הכל. **(נועלת מגפיים)** ריבְקי ומֵרְחַָבַה אמרו לך לישון איתי?

**תמר**: באופן זמני...

**מתילדה**: אני נוחרת. לפעמים זה מעיר אותי.

**תמר**: לא, את ישנת ממש חזק...

**מתילדה**: נחמד לשוחח. כבר לא משוחחים. רק עובדים.

**תמר:** מתילדה, אמרו לי שרק עוד חודש אני אולי אוכל לצאת מפה.

**מתילדה**: נכון.

**תמר**: אני הייתי בדרך למישהו. אני לא יכולה פשוט להיות פה.

**מתילדה**: איפה שאת זה איפה שאת.

**תמר:** אז איפה אני? מה זה פה?

**מתילדה:** מה זה פה?

**תמר:** יש פה תורנויות וענפים.

**מתילדה:** נכון.

**תמר:** זה קיבוץ?

**מתילדה:** זה קיבוץ?

**תמר:** זה לא קיבוץ?

**מתילדה**: זה לא קיבוץ?

**תמר**: מה?

**מתילדה:** את לא זקוקה להגדרות האלה כאן. את שומעת?

**תמר**: מה?

**מתילדה**: אנחנו משמיעים לחסות מוסיקה. זה עוזר להם לגדול.

**תמר**: אני לא שומעת.

**מתילדה**: לאט לאט תתחילי לשמוע את זה (לובשת חלוק סטן). לעבודה.

רק אל תשכחי לנעול את הדלת **(יוצאת)**.

**תמר**: אבל אין כאן דלת...(נותרת לבד) ומוזר פה ואני רוצה לצאת מפה! !!!

**למעלה 2**

**יוחאי מצלצל שני צלצולים בדלת של מושון (ברקע נשמעים קולות של עיזים).**

**מושון (מאחורי הדלת) :** מי זה?

**יוחאי:** אתה מושון?

**מושון:** מי זה?

**יוחאי:** שמי יוחאי גולדברג.

**מושון:** מי אתה?

**יוחאי:** פסיכיאטר (מצפה שהדלת תפתח).

**שקט**

**יוחאי:** ופסיכולוג.

**שקט**

של תמר.

**מושון:** מה אתה רוצה?

**יוחאי:** אפשר להתחיל בכוס מים?

**מושון יוצא מהבית**

**מושון:** מה אתה רוצה?

**יוחאי:** היא נעלמה, מושון... היא הפסיקה להגיע לפגישות שלנו.

**מושון:** אוקיי.

**יוחאי:** אני דיווחתי על זה במשטרה, וזה לא מעניין אותם.

**מושון:** תקשיב... פגשתי אותה **פעם אחת** בשוק האיכרים. מכרתי לה לבנה.

**~~-----------~~**

**תמר**: על מה אתה ממליץ?

**מושון:** לבנה.

**תמר**: אקח אותה.

**מושון**: 19.90 לבנה עיזים.

**תמר:** אתה מקסים.

**מושון:** מה?

**תמר:** אתה מייצר את הגבינה וחולב את העיזים?

**מושון**: כן.

**תמר:** ובלילה?

**מושון:** סליחה?

**תמר**: עם מי אתה בלילה? כשהחשיכה עוטפת אותך מבחוץ וגם מבפנים?

**מושון**: עם עצמי...

**תמר**: נכון שזה לבד? גם אני רק עם עצמי, גם כשאני עם אחרים...

**מושון:** למה את מתכוונת?

**תמר:** הסתכלתי עליך קודם ונראית לי מאוד בודד. מאוד. אולי נהיה בודדים ביחד?

**מושון:** שקית פלסטיק או נייר?

**תמר:** לא!!! בלי שקית. יש לי פה תיק בד.

------------

**מושון:** וזהו!

**פסיכי**: אתה חייב לעזור לי להציל אותה!

**מושון**: למה אתה חושב שצריך להציל אותה?

**פסיכי**: כי אני מכיר אותה. וגם אתה, מושון!

**מושון**: אני לא מכיר אותה.

**פסיכי**: אתם מתכתבים.

**מושון**: **היא** כתבה. אפילו לא קראתי את המכתבים שלה. רק את הראשון.

**פסיכי**: היא סיפרה שגם אתה כתבת לה מכתבים בחזרה. הרבה.

**מושון**: דוקטור, אתה מאמין לכל מה שהמטופלים שלך מספרים לך?

**פסיכי**: איך היא ידעה מה הכתובת שלך?

**מושון**: כי היא כתובה על הקופסא של הלבנה.

**פסיכי**: אה...

**מושון**: חשבת שחטפתי אותה, אה? שאנסתי אותה, חתכתי אותה לקוביות ושמתי במקפיא?

**יוחאי**: (מריח) אתה מעשן ג'אראס?

**מושון**: אתה פסיכולוג או שוטר?

**יוחאי**: אני פסיכולוג ופסיכיאטר. פשוט הרבה זמן לא הרחתי ג'אראס.

**מושון**: עוד שש שעות יש אוטובוס חזרה למרכז. אתה יכול לישון פה.

**יוחאי**: תודה... תודה... תגיד לי זה לא מטריד בעיניך שבן אדם נעלם ולאף אחד לא איכפת מזה?

**מושון**: לאף אחד לא איכפת מאף אחד, דוקטור.

**(מושון נכנס הביתה, יוחאי נשכב על השטיח)**

**בור. תמונה 3**

**מפגש של יושבי הבור. תמר, ריבְקי, מֵרְחַָבַה ומתילדה (ישנה).**

**מֵרְחַָבַה**: (בוכה) ואני מנסה לחבק את עצמי... ולהגיד לי, הי, את ראויה, את יכולה, אבל אני פשוט לא מצליחה לאהוב רק את עצמי, וזה מעלה הרבה קשיים.ו....

**(ריבְקי נותנת לה טישו)**

תודה....

**תמר**: זה כל מי שיהיה במפגש?

**ריבְקי**: זה לא מספיק לך?

**תמר**: מספיק...

**ריבְקי**: יש פה אנשים שצריכים לעבוד.

**מֵרְחַָבַה** **(לריבְקי)**: את לא חייבת להיות כל כך קשה איתה.

**ריבְקי**: תודה על השחרור.

**מֵרְחַָבַה**: וגם איתי את לא חייבת להיות כל כך קשה.

**ריבְקי**: אני אחשוב על זה.

**מֵרְחַָבַה**: די לנקום בי.

**ריבְקי**: את סיבכת אותנו עם הבדואי שלך...

**מֵרְחַָבַה**: הוא לא הבדואי שלי, ודי כבר לדבר על זה.

**ריבְקי**: את שמת אותי בעמדה מאד לא נוחה עם כל הסיפור הזה.

**מרחבה**: אני זה לא את. ואם כולם פה מאמינים לי, זה לא קשור-

**תמר**: נראה לי שאני אשאיר אתכן לדבר בפרטיות. אני לא רוצה להפריע **(קמה)**.

**מרחבה**: את לא מפריעה.

**ריבְקי:** זאת מטרת המפגש. לפתור דברים ביחד.

**מרחבה:** את מוזמנת להגיד מה שאת חושבת.

**תמר**: אני בקושי מכירה אתכן.

**מרחבה**: אז בואי נכיר קצת יותר, איך לך כאן עד עכשיו?

**תמר**: בסך הכל נהניתי מהכנת המרק...

**מרחבה**: המרק היה מאד טעים.

**ריבְקי**: הוא באמת היה טעים.

**תמר**: תודה. זה פשוט ירקות מאד טעימים... אבל-

**מרחבה**: אנחנו מגדלים אותם כאן.

**תמר**: (מתקרבת ומתיישבת) באמת? בעצמכם? תמיד רציתי לגדל את האוכל שאני...

**~~מ~~ֵרְחַָבַה**: ומי אמרת שמחכה לך למעלה?

**תמר**: אההה... קשה להסביר...

**מֵרְחַָבַה**: אהוב...? כמה זמן אתם ביחד?

**תמר**: זה לא בדיוק משהו כזה...

**ריבְקי:** למה את מתחמקת?

**מֵרְחַָבַה**: ריבְקי...

**ריבְקי**: היא משקרת.

**תמר**: הפסיכיאטר שלי אמר לי לצאת למסע...

**מֵרְחַָבַה**: פסיכיאטר?

**תמר**: הוא גם פסיכיאטר וגם פסיכולוג.

**ריבְקי**: מה את קוקו?

**תמר**: לא... אנחנו מדברים על כל מיני דברים...

**(שותקות)**

**תמר**: כמו פה, רק שהייתי משלמת לו...

**שתיקה**

**מתילדה (מתעוררת**): נתחיל! מחר מתחילים את ההכנות לקראת טקס חג הפראג'.

**תמר**: מה זה פראג'?

**ריבְקי**: **מי** זה פראג'.

**מרחבה**: לאט לאט את תדעי את הכל.

(יוצאת מתילדה, יוצאות אחריה גם מרחבה וריבְקי)

**מתילדה:** צריך להחליט מי אחראי על נקיונות בחללים המשותפים.

**מרחבה:** אני אשמח לטפל בנושא המוסיקה.

**מתילדה:** אני כבר מטפלת בזה.

**ריבְקי:** אז בעצם את לא שואלת, את כבר אומרת מה צריך לעשות.

**מתילדה:** אני לא אוהבת את הטון הזה, ואני עייפה, נדבר מחר.

 **\*\*\*\*\*\*תמר:** (אומרת את זה עליהן, וממשיכה למונולוג שלה) בינתיים אני לא יודעת כלום, ואני לא מבינה כלום.

 **(קמה, ותוך כדי דיבור מתקרבת ליוחאי, שנמצא למעלה)**

**למעלה 3**

**תמר**: ואני לא רוצה להיות חלק מהעדר המטופש הזה שאני רואה מסביבי. כולם מתוכנתים, כולנו מהונדסים לעשות את אותם הדברים, לחשוב את אותן מחשבות. לימודים, קריירה, משכנתה, בית, זוגיות.

**יוחאי**: מה באמת עם זוגיות?

**תמר**: גם האוכל שאנחנו אוכלים הוא מהונדס, מה זה?

 זה מזון? זה מזין? כלום לא אמיתי.

 כלום לא כמו שהוא אמור להיות בייעוד שלו, במטרה המקו-

**יוחאי**: רגע, רגע, תמר...

**תמר:** אז אני מבינה שאני בבעיה ושאני לא מצליחה לפעול, ובגלל זה אני פה, אבל גם פה כלום לא נראה לי אמיתי!

**יוחאי**: תמר, הטיפול הזה הוא אמיתי לגמרי.

**תמר:** הוא **לא** אמיתי, אני משלמת לך כדי שיהיה לך אכפת ממני!!! ואנחנו לא באמת "נפגשים", אין פה באמת "מפגש"!

**יוחאי:** אני דווקא מרגיש שאנחנו בהחלט נפגשנו ושלמדנו להכיר אחד את השניה.

**תמר**: אני לא מכירה אותך.

**יוחאי**: זה נכון באיזושהיא מידה, אבל את מכירה את האנרגיה שלי...

**תמר**: מה זה אומר?!

**יוחאי**: את מכירה את האנרגיה הטיפולית שלי.

**תמר**: למה אתה לא מסתכל עלי אף פעם כשאני נותנת לך צ'ק בסוף הפגישה?

**יוחאי**: סליחה?

**תמר:** אתה לא מסתכל עליי כי זה שובר את כל אשליית האינטימיות שלנו, הזונה והלקוח.

**יוחאי:** אני הזונה?

**תמר:** אני לא הזונה.

**שתיקה**

**תמר:** לא התכוונתי להגיד שאתה זונה.

**מושון:** **(מגיע עם דלי חלב)** אתה עדיין פה?

**יוחאי:** ישנתי ממש טוב.

**מושון:** יש לך אוטובוס עוד שעתיים. אל תפספס אותו **(נכנס לתוך הבית אחרי רגע חוזר ליוחאי).**

**מושון:** נכנסת לי לתוך הבית כשלא הייתי פה?

**יוחאי:** לא.

**(מושון עומד להיכנס שוב. נעצר)**

**מושון:** למה שהתמר הזאת תבוא דווקא לפה?

**יוחאי**: יכול להיות שרמזתי לה משהו על זה שכדאי לה לצאת למסע של חייה ולהפסיק להשקיף מהצד. אתה יודע, יש אנשים שמעדיפים להימנע מהחיים אז הם מבודדים את עצמם וגם נהיים ממורמרים...

**מושון**: כן...

**פסיכיאטר**: נשחק משחק אסוציאציות קטן. בדידות.

**מושון ותמר** **יחד**: חירות.

**פסיכיאטר**: שגרה.

**תמר**: מוות, ריקנות, לחץ.

**פסיכיאטר:** מילה אחת כל פעם. אחת...

**פסיכיאטר:** בטון.

**תמר:** בוץ.

**פסיכיאטר:** מושון..?

**תמר**: מה... איך..?

**פסיכיאטר**: הצצתי לך קודם בתיק, וראיתי מכתב שמיועד למושון...

**תכמר**: אתה קראת את המכתב?

**פסיכיאטר**: רק את ההתחלה – מושון אני אוהבת אותך, הלבנה נגמרה ואני עדיין אוהבת אותך.

**תמר**: הפגישה נגמרה.

**פסיכיאטר**: שבי! שבי! שבי! למה באת לפה? **אני** אגיד לך למה באת! כי את אומללה! את הקפת את עצמך ברעיונות, בדעות, בהשקפות עולם, רק כדי לא לחוות שום דבר אמיתי! אני גאה בך! אני גאה בך על מושון!!! זו התקדמות גדולה!!! אבל לא יכול להיות שיש לך מישהו שאת אוהבת ואת לא מספרת על זה למטפל שלך! מי זה מושון?! אם יש משהו שיכול להציל אותך מעצמך זוהי אהבה! מי זה מושון?!

**שתיקה**

**תמר:** (מאופקת) אני אוהבת אותו. מאז שפגשתי אותו חזרתי לחלום חלומות. פתאום אני מדמיינת עתיד. כשאני חושבת עליו אני קצת פחות לבד. אני כותבת לו מכתבים. זאת אומרת, אנחנו מתכתבים... הרבה... וגם הוא אוהב אותי, ואנחנו אמורים להיפגש... הוא פשוט גר רחוק, בדרום... **(חוזרת לבור)** אני רק צריכה להפסיק לחשוב כל הזמן... אני צריכה לעבוד... לעבוד...

**יוחאי:** היא אוהבת אותך!

**מושון:** היא לא מכירה אותי!

**יוחאי**: ומה לגבי המכתבים?

**מושון**: לא קראתי את המכתבים!

**יוחאי**: אז למה אתה שומר אותם?

**מושון**: איך אתה...

**יוחאי**: הסתובבתי בבית שלך כשהלכת לחלוב...

**מושון** **(חונק אותו):** אתה דפוק?!

**יוחאי:** למה אתה שומר את המכתבים האלה אם לא איכפת לך ממנה?!

**מושון: (משחרר את הלפיתה)** פאק!!! לא יודע למה!

**יוחאי**: בוא נעשן מהג'אראס שלך.

**מושון**: בוא! **(מושון נכנס לבית, יוחאי אחריו עם המזוודה****)**

**בור. תמונה 5**

**תמר עומלת על הכנת המרק.**

**תמר**: תפסיקי לחשוב. תפסיקי לחשוב. תעבדי. תנשמי... עכשיו אני כאן אז אני כאן...(מורידה תיק) עכשיו אני כאן אז אני כאן...

**שומעת פתאום מוסיקה קלאסית. מחייכת. עוזבת את המרק והולכת בעקבות המוסיקה.**

**בור. תמונה 6**

**ריבְקי ומֵרְחַָבַה ב"חסות"**

**ריבְקי:** נראה לך שמישהו שלח אותה?

**מֵרְחַָבַה**: לא... מה...

**ריבְקי**: הרשויות כבר ניסו פעם להגיע לפה.

**מֵרְחַָבַה**: היא אמרה שמישהו מחכה לה... אולי אהוב...

**ריבְקי:** אהוב...

**מרחבה:** בטח היא הלכה הרבה זמן בשמש הנעימה... והרגישה את האוויר על העור שלה...

**ריבְקי**: כל פעם כשמישהו חדש מגיע זה מדליק לך את הדמיון, הא?

**מֵרְחַָבַה**: אני רק אומרת את מה שהיא סיפרה...

**ריבְקי**: את יודעת שאף אחד לא מחכה לנו בחוץ. מזמן.

**מֵרְחַָבַה**: אני יודעת. **(מֵרְחַָבַה יוצאת)**

**ריבְקי:** היתה בדרך לאהוב שלה...

**תמר**: **(נכנסת, מסונוורת)** וואו, המון אור.

**ריבְקי**: כולנו זקוקים לאשליית השמש... סיימת לשטוף את הסירים?

**תמר**: כן. אני יכולה לעבוד פה איתך קצת?

**ריבְקי**: פינת את השאריות לקומפוסט?

**תמר**: כן. כן. שנים אני רוצה לייצר קומפוסט וכל הזמן נשאבת להרגל... לנוחות... קומפוסט. כלום לא מתבזבז, הכל משרת את הכל. וגם בשירותים. בפעמים

הראשונות כשהייתי צריכה לשירותים זה היה קצת מוזר, אבל אז הבנתי שהפסולת שלי היא החיים של משהו אחר... זה פשוט מדהי- אתם מפנים את זה בתורנויות?

**ריבְקי**: אם את באה לעבוד, אז בשקט, בבקשה.

**תמר**: קומפוסט אורגני, זה באמת הדבר...

**ריבְקי**: בשקט, בבקשה.

**ריבְקי מנקה חסות.**

**תמר**: מה עושים..?

**ריבְקי**: פשוט תסתכלי ותלמדי. בשקט, בבקשה.

**תמר**: עוד לא פגשתי פה אף גבר...

**ריבְקי**: אהה...

**תמר**: יש פה גברים, נכון?

**ריבְקי**: יש, אחרת למה צריך זונה?

**תמר**: יש פה זונה?

**ריבְקי:** מה, את אף פעם לא הלכת לזונה?

**תמר:** מה?

**ריבְקי**: (אירונית) אה! אף פעם לא הלכת לזונה..!

**תמר:** לא, אני לא הלכתי לזונה...

**ריבְקי:** למה? רק גברים הולכים לזונה?

**תמר**: לא? **(מרחבה נכנסת)**

**ריבְקי**: אני חושבת שרק גברים הולכים לזונה. אולי הם כולם אצל הזונה עכשיו...

**תמר:** כולם בבת אחת?

**מרחבה:** אין פה זונה.

**תמר:** אין פה זונה?

**ריבְקי:** רוב הגברים כרגע בפירזולים.

**תמר:** מה הם מפרזלים?

**מרחבה**: ידיות. אני אמשיך מפה.

**תמר**: לא ראיתי פה ידיות.

**ריבְקי**: כי אין פה דלתות...

**מרחבה (לריבְקי)**: את יכולה ללכת.

**ריבְקי (למרחבה)**: שימי לב לכנימות-

**מרחבה**: אני יודעת מה לעשות עם כנימת העלה!!. **(ריבְקי יוצאת)**

**תמר:** איך את הגעת לפה?

**מֵרְחַָבַה:** נולדתי פה. פשוט נולדתי פה.

**תמר:** אהה... ויש לך משפחה?

**מֵרְחַָבַה:** ההורים מתו.

**תמר:** מתו כאן?

**מֵרְחַָבַה**: לא. מתו. כן. כאן.

**תמר:** יש לך אחים?

**מֵרְחַָבַה**: ריבְקי היא אחותי.

**תמר**: באמת?

**מֵרְחַָבַה**: יש לי אחות אחת! רק אחת!

**תמר**: אחותך שונאת אותי.

**מֵרְחַָבַה**: היא שונאת את כולם .

**שתיקה**

 את חושבת שהאהוב שלך מחפש אותך למעלה?

**תמר**: לא.

**למעלה 4**

**מושון ויוחאי יושבים ושותים כוס תה צמחים, ברקע עיזים. מושון מגלגל ג'וינט.**

**יוחאי**: (מתייחס לקולות העיזים) כל הלילה הן היו ככה.

**מושון**: הן עכשיו בתקופת הייחום, קשה להן להירדם.

**יוחאי:** וזה לא מפריע לך הרעש הזה?

**מושון:** אני גם ככה לא ישן הרבה.

**פסיכי**: אני יכול לרשום לך כדורי שינה.

**מושון**: אני מסתדר עם חומרים טבעיים.

**פסיכי**: אבל אתה אומר שהם לא עוזרים לך...

**מושון**: אני מסתדר.

**פסיכי**: מושון, אתה נורא סגור ולא נותן לי גישה אליך.

**מושון**: דוקטור, אני לא מטופל שלך.

**יוחאי**: אבל זו לא הפעם הראשונה מן הסתם שהן מיוחמות.

**מושון**: נכון.

**יוחאי**: ותמיד היו לך בעיות שינה בתקופת הייחום שלהן?

**מושון**: די.

**יוחאי**: או שזה קשור לתמר!!!

**(מושון מתעלם ומדליק את הג'וינט)**

**בור. תמונה 8.**

**ערב. מפגש שירה.**

**ריבְקי, מתילדה, נוֹרמן ומרחבה שרים- מול תמר הצופה.**

**שיר המושון!!!**

מושון הוא מין בחור כזה

שכל אחד ירצה בתור חבר לעולמים

מושון הוא מין טיפוס כזה

שבמקרה והכיור התקלקל

או אולי הפעמון

תמיד תקרא לו

קרא לו למושון

כי מושון הוא מלח הארץ

מושון הוא מלח הארץ

מושון הוא מלח הארץ

**נוֹרמן:** יופי של עבודה, בנות **(יוצא)**

**מֵרְחַָבַה**: (לתמר) אהבת?

**תמר**: על מי השיר הזה..? יש פה איזה מושון?

**מֵרְחַָבַה**: את דיברת על מושון, מתוך שינה.

**תמר**: מה???

**מתילדה**: הקשבתי למה שמילמלת וכתבתי את המילים.

**ריבְקי**:(למתילדה) זאת היתה הברקה.

**מתילדה**: כן. הייתה פה עבודת צוות שהזכירה ימים עברו.

**מֵרְחַָבַה:** איך פתאום מצאנו את החרוז פעמון – מושון... גדול... אהבת?

**תמר**: זה פרטי!

**מתילדה**: פרטי?

**תמר**: אתן לא... זה פרטי... אי אפשר פשוט... אולי אני לא?... אי אפשר להקשיב למה ש...

**ריבְקי**: סליחה, אנחנו עושים לך מחווה, מלחינים משהו מעולמך הפנימי,

ואת עוד כועסת?

**מתילדה** (ברוך): מה **באמת** הבעיה, ילדה?

**תמר**: שזה לא משהו...

**מתילדה**: אין לך במה להתבייש.

**תמר**: אני לא מתביישת...

**מתילדה**: הסתרה היא תולדה של בושה.

**תמר** (מבולבלת): לא. אני... זה פשוט מורכב יותר...

**מתילדה**: זה תמיד מורכב, תמר.

**ריבְקי**: רצינו לגרום לך להרגיש חלק מהמקום.

**מרחבה**: עשינו חזרות...

**תמר**: כן... נכון... סליחה... תודה...

**מתילדה**: לפני שמתפזרים – כמעט שנה...(**משתנקת**)... מאז שפראג' הלך מאיתנו.טקס חג הפראג' יתקיים בעוד שלושה שבועות.אני מבקשת מכל אחד ואחת להתנדב לאחת מהמשימות. אני אגיד את זה כמובן למי שלא הצליח להגיע הערב למפגש השירה.

**מֵרְחַָבַה**: יש גיוס בעגבניות...

**מתילדה**: תתחילו לנקות את החדרים שלכם ולנקות את המחשבות שלכם לקראת **(יוצאת )**

**ריבְקי**: כולם מצפים שתתנדבי **(יוצאת).**

**מרחבה**: כדאי שתתנדבי **(יוצאת****)**

**בור תמונה 10**

**ברקע מוסיקה קלאסית נשמעת מרחוק. תמר עם סיר גדול, סינר, בוחשת בקושי את המרק שיש בתוכו.**

**מֵרְחַָבַה** **(עם חולצה פתוחה, החושפת חזייה)**: תודה, תמר. תודה שהסכמת להישאר במרק.

**תמר**: מחר אני לא אוכל להחליף אותך, מעליתה כועסת עליי...

**מֵרְחַָבַה**: למה?

**תמר**: הם רוצים שאני אתחיל לעבוד בענף... אני רק לא מבינה למה צריך פה...

**ריבְקי נכנסת**

**(לריבְקי)** נרשמתי לכמה מטלות לקראת חג הפראג'.

**ריבְקי:** **טקס** חג הפראג'.

**תמר**: **טקס** חג הפראג'.

**ריבְקי**: (למֵרְחַָבַה) את חייבת לחזור לעבוד פה במרק, יעלו עלייך.

**מֵרְחַָבַה**: אני לא יכולה יותר להכין מרק...

**תמר**: (מתיישבת ליד מרחבה) למה צריך פה זונה?

**מֵרְחַָבַה**: זה ממש לא להיות זונה, מצחיקולה.

**ריבְקי**: מין. מין בהסכמה. בהנאה. מתוך שחרור. מין נקי ללא התחייבויות, בתוך מסגרת מאד מוגנת. פראג' קרא לזה ענף הפורקן.

**מֵרְחַָבַה:** אני קוראת לזה ענף הנתינה.

**תמר**: אבל אתן מחוייבות לעבוד שם, נכון?

**ריבְקי:** זה טבעי, את יודעת?

**תמר**: ברור... ברור שאני יודעת.

**מֵרְחַָבַה**: המרק שלך ממש טעים.

**מתילדה**: (**נכנסת)** כבר שבוע שאני אוכלת את המרק שלך, ובאמת שהוא טוב, אבל את לא יכולה להמשיך להתחבא בתוך הסיר הזה. את צריכה לבוא לעבוד אצלי.

**תמר:** כן כן.

**מתילדה:** (למֵרְחַָבַה) הבנתי ממעליתה שאת עושה מנוורים כדי לא להיות במרק, (לתמר) ובינינו זה עדיף לכולנו שהיא לא תכין מרק... מה שהלך פה בשירותים... גוג ומגוג. אבל אנחנו רוצים שמי שמגיע לפה יתנסה בכמה שיותר ענפים.

**תמר**: כן, אני מעריכה את זה.

**מתילדה**: אל תחששי ילדה. התחלת כבר לקחת גלולות?

**תמר**: כן, מעליתה נתנה לי...

**ריבְקי**: (למתילדה) את זה מעליתה לא סיפרה לך? חשבתי שאתן מדברות על הכל... **(יוצאת )**

**מֵרְחַָבַה:** מתילדה, אני לא עושה מנוורים... אני פשוט...

**מתילדה:** מרחבה, אייזיק מחכה לך בענף.

**(מֵרְחַָבַה יוצאת. מתילדה מתיישבת לאכול מרק, מסמנת לתמר להתיישב לידה)**

**תמר:** מתילדה, אני-

**מתילדה**: אל תדברי יותר מדי עם האחיות, בעיקר לא עם ריבְקי. אני לא רוצה ללכת רכיל, אבל יש שם מים עכורים.

**תמר**: מים עכורים?

**מתילדה**: אצלה בפנים, בנשמה. חבל על מֵרְחַָבַה, אבל לא בוחרים קשר דם. אני הולכת לחדר שמש. מחר בבוקר ניפגש בפורקן!

**בור. תמונה 11**

**מתילדה מארגנת את תמר לקראת הפורקן, פותחת לה כמה כפתורים בשמלה ומפזרת לה את השיער.**

**נוֹרמן נכנס.**

**מתילדה:** נוֹרמן – תמר, תמר –

**נוֹרמן:** נוֹרמן.

**מתילדה יוצאת**

**נוֹרמן**: תמר.

**תמר**: (נדרכת) שלום. תרצה... לשתות משהו?

**נוֹרמן**: תודה, אני מת מחום. הבנייה בבוץ גומרת אותך.

**תמר**: אה! אתה בונה בבוץ? זאת בנייה אקולוגית, נכון?

**נוֹרמן:** כן, כן, אמרו לי שאת מתעניינת בזה ושאולי תבואי מחר בבוקר לעבוד איתנו,

**תמר:** תגיד, כשאתם מערבבים את החול עם ה... **(מגישה לו לימונדה ושופכת קצת מהכוס על המכנסיים של נוֹרמן)** אוי! סליחה, אני אנקה את זה, אני אנקה.

**נוֹרמן:** לא צריך...

**תמר**: לא, אני אנקה את זה. **(לוקחת את המגבת, יורדת על הברכיים, מול אזור החלציים שלו. מנקה. פתאום פותחת לו את הריץ' רץ')**

**נוֹרמן:** מה את עושה? **(מעיף אותה על הרצפה)**

**תמר:** לא לזה באת?

**נוֹרמן:** לאט לאט. אנחנו לא חיות פה.

**תמר**: סליחה...

**נוֹרמן עוזר לה לקום ולוקח לעצמו כוס לימונדה.**

**נוֹרמן**: אפשר? **(מצביע על השד – תמר מהנהנת. נוֹרמן ממשמש )**

**נוֹרמן**: יש לך שד מאד נעים.

**תמר**: (מובכת) תודה, גם לך **(נוֹרמן מתחיל לצאת)**.

**נוֹרמן** : בחורה מצחיקה את. אז נתראה מחר בבוץ. **יוצא.**

**למעלה 6**

**יוחאי ומושון מחליטים להזמין בורגר ראנץ'. מושון (בטלפון)/יוחאי ברקע במונולג, מסטול מאד – מדברים בו זמנית.**

**יוחאי**: לא יכול להיות שהיא נעלמה סתם ככה. טוב, לא היה לה פלאפון...

**מושון:** ארוחת ראנץ' כפול אחד

ארוחת ראנץ' ספרדי כפול אחד

שני שוקו פאי. /(**יוחאי**: יש עליך משדרים...)

מה אתה רוצה לשתות? /(**יוחאי:** הממ... סודה)

פעמיים סודה/ (**יוחאי:** לא יודעים עלינו כלום)

וחשוב מאד מאד מאד שיהיה הרבה הרבה רטבים. כן. כן.

משק מושון. כן. שעה וארבעים זה בסדר גמור./ (**יוחאי:** אולי גם אני לא ידעתי עליה כלום)

**יוחאי**: ("אוכל סרטים") לא יכול להיות שהיא נעלמה סתם ככה. נכון, לא היה לה פלאפון. למה שיהיה לה פלאפון...? היא אמרה לי בעצמה שהפלאפונים האלה זה כמו משדרים קטנים, כל אחד מאיתנו הולך עם משדר עליו. יודעים עלינו הכל, ולא יודעים עלינו כלום... אולי גם אני לא ידעתי עליה כלום... מי יודע משהו על מישהו..?

**מושון מסיים את השיחה.**

**יוחאי:** הג'אראס הזה זה משהו.

**מושון:** אתה חייב איכשהו להפסיק להגיד את המילה הזאת.

**יוחאי:** מי מסדר אותך?

**מושון:** הבדואי.

**יוחאי:** פאוווו!

**בור. תמונה 12.**

**שוב פורקן**

**נוֹרמן:** תמר.

**תמר:** נוֹרמן.

**נוֹרמן**: בואי. לא באת לבוץ.

**תמר:** לא יכולתי.

**נוֹרמן:** למה? היו פה עוד אנשים?

**תמר:** זֶ'רַר.

**נוֹרמן**: מה הוא עשה פה?

**תמר**: הוא בא להגיד לי שלום.

**נוֹרמן**: וזהו?

**תמר**: הוא בא לי להגיד לי שלום, כמו שאתה באת...

**נוֹרמן**: וזהו?

**תמר**: חשבתי שכל אחד יכול בוא לפה, לפורקן...

**נוֹרמן**: נכון, נכון. היה פורקן?

**תמר**: הוא רק אמר לי שלום, כמו שאתה באת... ודיברנו על ענף הפירזול..

**נוֹרמן**: כן...

**תמר**: רק לא הבנתי- לאן הולכת כל התוצרת של הפירזול? כל הידיות? כי אין פה אפילו דלתות בחדרים...

**נוֹרמן**: חוץ מבחדר הזה.

**תמר**: **(פתאום מבחינה)** נכון, פה יש דלת...

**נוֹרמן:** וידית **(סוגר את הדלת)**.

**תמר:** זו ידית שאתם ייצרתם?

**נוֹרמן**: כן.

**תמר**: בענף של זֶ'רַר.

**נוֹרמן**: די לדבר על זֶ'רַר. בואי נתרכז בך **(מוריד מכנסיים)**. את לוקחת גלולות, כן?

**תמר**: כן, מעליתה נתנה לי...

**נוֹרמן**: אין על מעליתה. **(מורידים תחתונים ונשכבים על המיטה)**

**למעלה 7. שיר**

**גְרַבְּיַה**

כל משפחתי נסעה במכונית

שתי אחיותיי והורי, במכונית

נסענו דרומה

הורי שתקו

נסענו לאילת

אחיותיי צחקו

אחר כך רבו

צרחו וצווחו

אבי השתגע

עצר המכונית

שלף אחיותיי

השאירן בשוליים

נכנס למכונית

צרחו האחיותיים

צרחה גם אימי

ילמדו את הלקח

סינן לו אבי

כעבור עשר דקות של נסיעה מהירה

חזר אבי לנקודת הנטישה

אחיותיי לא היו שם ולא נמצאו מעולם

כעבור זמן מה חדלה המשטרה מלחפשם

התאבד לו אבי

מתה אימי

ממחלה שפשטה במעי הקדמי

לא נוסעת לאילת

לא נוסעת במכונית

מחפשת את אחיותיי אחת ליומיים

**(מושון ויוחאי עומדים מולה)**

**(בדיבור)** כדי שזה לא יתנגש לי עם המשמרות בבורגר ראנץ'

**מושון:** איפה ההמבורגר?

**גְרַבְּיַה**: (מתעלמת) אני פשוט שמעתי בטלפון שנעלמה לכם אחות...

**ביחד**

**יוחאי**: היא לא אחות, היא אהובה שלו./ **מושון**: היא מטופלת שלו.

**יוחאי**: מטופל הוא מטופל כל עוד הוא מטופל./ **מושון**: היא לא אהובה שלי. למה אתה ממשיך להגיד את זה?

**גְרַבְּיַה**: **(קוטעת אותם)** מתי היא נעלמה?

**יוחאי**: לפני...

**מושון**: אנחנו לא יודעים.

**גְרַבְּיַה**: זה היה פה באזור?

**מושון** (**יוחאי מגמגם תוך כדי):** אנחנו לא יודעים אם היא נעלמה בכלל. איפה ההמבורגר?

 **גְרַבְּיַה**: האחיות שלי נעלמו לפני חמש עשרה שנים... מאז אני מגיעה בכל יומיים לנקודה שבה הורדנו אותם, וחוקרת את האיזור הזה. עשיתי פה תצפיות. (למושון) גם עליך.

אני יודעת שיש לך 15 עיזים מניבות ומחזור חליבה של עשרים ליטר ליום...

כשחקרתי פה את כל האיזור הבנתי שלא יכול להיות שהן סתם נעלמו. יש פה בולענים...

**מושון:** (בזלזול) נו?

**גְרַבְּיַה:** ואני חושבת שיש פה איזה בור...

**יוחאי**: בור?

**גְרַבְּיַה**: מעיין בור. ואני חושבת שחיים שם אנשים... ואני כמעט בטוחה שהאחיות שלי שם.

**מושון**: אז למה לא הזעקת עזרה?

**גְרַבְּיַה**: אף אחד לא מאמין לי... כבר שנים...

**יוחאי**: כן... לאף אחד לא אכפת...

**גְרַבְּיַה**: בדיוק! יש להם איזה בדואי שעובד איתם פה בחוץ ומדי פעם אני רואה אותו, אבל לא הצלחתי אף פעם לדבר איתו.

**יוחאי:** (למושון) הבדואי!

**גְרַבְּיַה:** הוא מוציא משם ארגזים מלאים בידיות...

**יוחאי:** (לא מבין) ידיות...

**גְרַבְּיַה:** ראיתי אותו מוציא משם גם כמה אנשים, פעם בשנה בערך בתקופת האביב.

**יוחאי:** (מתלהב) שזה עכשיו!

**גְרַבְּיַה:** תמיד הוא מבריח אותם מאד מהר בסובארו שלו.

**יוחאי**: (למושון) שזה רכב של בדואים!!!! (לגְרַבְּיַה) נו?

**גְרַבְּיַה**: ברגע שקיבלתי את ההזמנה מהחווה שלך ושמעתי ברקע מישהו מדבר על זה שמישהי שנעלמה...

**יוחאי:** כן, זה הייתי אני.קוראים לה תמר.

**גְרַבְּיַה**: בקיצור אם תמר קשורה אליכם, ואתה גר פה ואולי היא נעלמה, אולי היא הגיעה לפה ואולי גם היא נפלה לבור! **(מושון לוקח רגע לחשוב)**

**יוחאי**: איך קוראים לך?

**גְרַבְּיַה**: גְרַבְּיַה.

**מושון**: **(מרחיק את יוחאי מאיזור הסכנה)** זוז, יוחאי! (**מרתק את גְרַבְּיַה לקיר, עורך עליה חיפוש)** את ערביה?!

**גְרַבְּיַה**: מה?

**מושון**: מי שלח אותך לפה?

**גְרַבְּיַה**: בורגראנץ'...

**מושון**: אני לא בטוח שאת אומרת את האמת.

**גְרַבְּיַה**: אני רק מחפשת את האחיות שלי.

**מושון**: (**עומד לתת לה אגרוף)** את מחפשת את האחיות שלך כבר 15 שנה?!?

**גְרַבְּיַה**: כשאני לא עובדת בבורגראנץ'. **(חובט בקיר)**

**מושון**: פאק! מה זה הבור הזה?

**גְרַבְּיַה**: מביאה. מפות. מהטוסטוס. חכו פה. **(יוצאת. והם אחריה.)**

**בור. תמונה 13.**

**עדיין בפורקן.**

**נוֹרמן ותמר שכובים אחד ליד השני.**

**נוֹרמן**: זה היה... חזק, הא?

**תמר**: כן.

**נוֹרמן**: את לא רעה.

**תמר:** באמת?

**נוֹרמן:** אולי אחת מהטובות שהיו פה. זה טוב, ככה הענף יתקדם. **(מתרומם לישיבה ובוכה)**

**תמר**: מה קרה? **(שמה לו יד על הכתף)**

**נוֹרמן**: חבל שפראג' לא יכול לראות את כל מה שקורה פה... (נרגע)

 כדאי לך להתקלח שתהיי נקייה למפגש. **(מתלבשים)**

**תמר:** ראית? **(מצביעה על הסדין)**

**נוֹרמן:** מה זה? **(תמר לא עונה)** מה זה? תעני לי!

**תמר:** זה דם.

**נוֹרמן**: זה דם מאיפה?

**תמר**: ממני.

**נוֹרמן**: למה יורד לך דם מהכוס?

**תמר**: אני...

**נוֹרמן**: תקעתי אותך חזק מדי, תמר?

**תמר**: לא. דווקא ממש לא.

**נוֹרמן:** אז למה יורד לך דם? יש לך איזו מחלה, תמר?

**תמר**: לא. כבר לא...

**נוֹרמן:** אני הראשון שלך?

**תמר**: כן.

**נוֹרמן**: (נרגש) את הראשונה שאני הראשון שלה.

**תמר:** רוצה להיות גם השני?

**נוֹרמן:** **(יורד על הברכיים ומוריד לה את התחתונים)** לכבוד הוא לי. **(מחבק לה את הרגליים)**

**למעלה 8**

**גְרַבְּיַה מראה ליוחאי ולמושון את המפות.**

**גְרַבְּיַה:.....** תופעה דומה מתרחשת כשעל פני הקרקע יש שכבת קונגלומרט, שגם היא נשארת תלויה מעל לחלל שנוצר מתחתיה עד שמשקלה העצמי ימשוך אותה למטה או שמשקל נוסף, רכב או בן אדם, יגרום לה להתמוטט.

**מושון**: מאיפה השגת את המפות האלה?

**גְרַבְּיַה**: מהמכון הגיאולוגי.

**מושון**: עמיר שומרון?

**גְרַבְּיַה**:(מתחלהבת שהוא מכיר) כן!

אבל מה שחשוב כאן הוא שאנחנו חייבים להציל אותן!

**יוחאי**: אבל איך?

**חושבים. פאוזה.**

**מושון**: שירתתי ביחידת חילוץ.

**גְרַבְּיַה**: די, באמת?

**מושון**: הייתי קצין... היה קרב... אני אף פעם לא דיברתי על זה... תחת הפיקוד שלי נהרגו חמישה חיילים.(דופק על הכסא) פאק פאק פאק פאק פאק!!! אותם לא הצלחתי להציל... אולי עכשיו עם תמר, אני... אנחנו... **(נכנס הביתה)**

**יוחאי**: **(לגְרַבְּיַה, נלהב)** ידעתי שמדובר פה בפוסט טראומה. ההתבודדות, הסגירות, בעיות השינה, הג'אראס...

**מושון (חוזר עם שחפ"צ עליו)**:קחי אותנו לנקודת ההיעלמות של האחיות שלך.

**גְרַבְּיַה**: יש לכם פנסים?

**מושון**: תמיד יש עלי פנס.

**גְרַבְּיַה:** בואו **(יוצאים )**

**בור. תמונה 14**

**תמר רוקדת, לובשת את החלוק של מתילדה**

**– מתילדה נכנסת עם ערימת סדינים. מקפלת אותם תוך כדי הסצינה.**

**תמר**: איפה היית?

**מתילדה**: עכשיו אני פה.

**תמר**: נוֹרמן היה פה שוב.

**מתילדה**: יודעת.

**תמר**: את לא רואה? שאני כבר לא... ילדה...?

**מתילדה**: הו, את עדיין ילדה.

**תמר**: אני כבר לא. זה היה כל כך... פשוט... וטבעי... טוב, זה טבעי בסך הכל.

אני לא יודעת למה חיכיתי עד עכשיו... טוב, זה לא שהייתי צריכה להדוף...

**מתילדה**: תמר, מדובר במין. מין בהסכמה, בהנאה, בתוך מסגרת מאד ברורה של מין.

**תמר**: בדיוק. אני חושבת שבאיזה שהוא מובן חיכיתי להזדמנות ה"נכונה", לאיש ה"נכון", אולי אין לי איש נכון אחד.

**מתילדה**: תפסי את זה **(מקפלות ביחד סדין)**.

**תמר**: בעצם אין דבר נכון אחד. הדברים מתרחשים במקביל אחד לשני, ומה שקורה לך זה מה שקורה, ומה שתעשה עם זה – זה העניין. אף פעם לא אהבתי את הביטוי "הכל קורה לטובה". הכל פשוט קורה... ומה שאתה עושה עם זה – זה העניין.

**מתילדה:** תמר,**(שמה לה יד על החזה)** הכנת היום לימונדה?

**תמר:** כן.

**מתילדה:** תני לי לטעום.

**תמר: (הולכת למזוג. מתילדה מסתכלת עליה)** הנה, וגם טעויות, כמו לשפוך לימונדה על מישהו, או להגיד את הדבר ה"לא נכון" הן בעצם בוראות מציאות... **(מתילדה טועמת מהלימונדה)** ועכשיו כשעברתי-

**מתילדה:** כמו שחשבתי.הלימונדה שלך חמוצה, ילדה. **(מניחה את הלימונדה. מורידה ממנה את החלוק)** מחר את במרק.

**תמר**: אבל אני רשומה בפורקן.

**מתילדה**: מחר את מערבבת מרק, מאזנת טעמים ואז נדבר.

**בור. תמונה 16.**

**פגישה לקראת טקס חג הפראג' – שבוע לפני. יושבים ומחכים- מתילדה ונוֹרמן-**

**ניכר שיש ביניהם מתח רב.**

**מתילדה: (מתוך השקט)** איך אתה מרגיש, נוֹרמן?

**נוֹרמן:** בסדר, מתילדה.

**מתילדה:** כל האחריות הזאת פתאום על הכתפיים שלך...

**נוֹרמן**: (מתחמק) איפה ריבְקי? טוב, צריך לראות שיש לנו כל מה שצריך לטקס חג הפראג'.

**מתילדה**: הבדואי כבר מטפל במשלוח הבשר, והבנתי מזֶ'רַר שהמוסיקה-

**נוֹרמן**: זֶ'רַר זֶ'רַר זֶ'רַר!

**מתילדה**: בסדר. בכל אופן המוסיקה בתהליכי הכנה.

**(ריבְקי נכנסת )**

**ריבְקי**: סליחה שאיחרתי.

**מתילדה**: לא שמנו לב.

**ריבְקי**: צריך לכנס את כל החברים ולהחליט אם אנחנו מנקים את עצמינו ממישהו בטקס.

**מתילדה**: למי את רומזת?

**ריבְקי**: אני כבר דיברתי עם מעליתה והיא מכניסה את זה ללו"ז בימים הקרובים.

**נוֹרמן:** ריבְקי, איזו חריצות.

**ריבְקי**: ומֵרְחַָבַה התחילה את הנקיונות בחללים המשותפים.

**נוֹרמן**: יופי, זה חשוב.

**מתילדה**: אתם יודעים כמה היה חשוב לפראג' סדר ונקיון.

**ריבְקי**: מֵרְחַָבַה אחראית על זה והיא כידוע מאד אחראית.

**מתילדה**: מאד אחראית וגם מאד אחראית לקשרי החוץ עם הבדואי...

**נוֹרמן**: מתילדה, באמת, למה...?

**ריבְקי**:(מתפרצת עליה) הוועדה קבעה שלא היה כלום ביניהם ושהכל שקר!

**(תמר נכנסת עם קנקן לימונדה)**

**תמר**: אה... סליחה. יש עכשיו מפגש?

**נוֹרמן**: אנחנו ועדת טקס חג הפראג'.

**תמר**: אה... אתם עושים כל כך הרבה דברים...

**מתילדה:** למה את לא במרק?

**תמר:** פשוט רציתי שתטעמי את הלימונדה ותגידי אם עכשיו היא בסדר **(מוזגת לה לימונדה)**. אז כבר תטעמו כולכם, בטח אתם צמאים... **(מוזגת גם להם)** אני רק רוצה להגיד, שאני מאד נהנית להיות חלק מהמקום הזה. פעם ראשונה בחיים שאני מרגישה שאני חלק ממשהו גדול יותר, ואני גם לגמרי מבינה עכשיו את המקום הזה: אם אתה נותן למוסיקה שמשמיעים לחסות להשפיע עליך אז גם אתה גדל. ואני חושבת שהבנתי את הריקודים – זה הכל קשור בלשחרר את האגו ולתת לתנועה לסחוף אותך. הקומפוסט זה המוות שלי שנותן חיים למשהו אחר. והפורקן... נוֹרמן... (רמז, רמז...)

**מתילדה**: תמר, לכי להכין מרק.

**תמר**: אז כבר אחר כך תגידו לי מה עם הלימונדה**...(יוצאת)**

**נוֹרמן**: טוב, איפה היינו...

**מתילדה**: במֵרְחַָבַה והבדואי.

**ריבְקי**: את נטפלת לאחותי כי את כועסת **עלי.**

**מתילדה**: אין לי רגשות עזים כאלה כלפיכן, אני פשוט מנסה לשמור על רוח המקום.

**נוֹרמן**: אז ב"רוח המקום" אני מבקש משתיכן להרגיע את הרוחות.

**מתילדה**: הרוחות רגועות, יקירי.

**ריבְקי**: הרוחות רגועות לגמרי. וכדאי שכל אחד יתעסק בענייניו. ומי שבעצמו היו לו עניינים שהם לא בדיוק ב"רוח המקום" עם מישהו שמת לפני שנה...

**מתילדה**: עוד לא עברה שנה.

**נוֹרמן**: את לא תגידי מילה אחת רעה על פראג' ועל מה הוא עשה ולא עשה. הוא היה כמו אבא בשבילי!!!

**תמר**: **(נכנסת, עדיין עם קנקן הלימונדה ביד)** מעליתה שלחה אותי להגיד לכם שיש בעיה עם קנקני התה (לא מבינה במה מדובר)...

**נוֹרמן**:. (למתילדה) הבדואי לא היה אמור לספק לנו עוד קנקנים?

**מתילדה**: כן, הוא אמר לי שהוא יטפל בזה.

**תמר**: מעליתה אמרה שהביאו קנקנים, אבל שהם כסופים.

**מתילדה**: נו באמת...

**ריבְקי** : (מגחכת)

**נוֹרמן**: זה מוכרח להיות בצבע כחול!

**מתילדה**: אני יודעת.

**נוֹרמן,**: כמו שפראג' אהב...

**מתילדה**: נוֹרמן, אני יודעת.

**נוֹרמן**: עוד שבוע טקס חג הפראג'.

**תמר**: ובשביל זה הקנקנים?

**נוֹרמן, ריבְקי ומתילדה**: קנקנים כחולים!

**תמר**: אני יכולה לצבוע אותם....

**מתילדה**: ....רעיון יפה, ילדה.

**תמר**: אז אני אגיד למעליתה... להתראות. אני אשאיר לכם את הקנקן לימונדה... אם תרצו... **(יוצאת)**

**מתילדה**: חברים, כולנו נסערים, כולנו מאד מוצפים לקראת היום הזה בשנה, זו הייתה שנה טחובה וסדוקה. בואו לא נתפרק עכשיו. אל תשתו מהלימונדה הזו – היא לא מאוזנת. **(יוצאת, נשארים ריבְקי ונוֹרמן לבד)**

**ריבְקי**: נוֹרמן, אני לא התכוונתי...

**נוֹרמן**: הוא היה כמו אבא שלי!

**ריבְקי**: אני יודעת.

**נוֹרמן**: מאז שההורים שלי מתו...

**ריבְקי**: הוא זה שגידל אותך... אני יודעת.

**נוֹרמן**: הכל מתפרק פה... אני לא יכול לתת לזה לקרות.

**ריבְקי**: זה לא נכון, נוֹרמן. אתה מחמיר עם עצמך. תמר...

**נוֹרמן**: אני לא הוא, אני לא יכול להיות הוא...

**ריבְקי**: היא לא מתאימה לפה.

**נוֹרמן**: אני רק צריך לעבור את הטקס הזה...

**ריבְקי**: צריך להעיף אותה מפה.

**נוֹרמן**: את מי?

**ריבְקי**: את תמר.

**נוֹרמן**: למה?

**ריבְקי**: היא פשוט לא מתאימה לפה.

**נוֹרמן**: ריבְקי, את מקנאה.

**ריבְקי**: לא נכון.

**נוֹרמן**: ריבְקי, אני קורא אותך לסדר, את מקנאה.

**ריבְקי**: חבל שאני לא גבר.

**נוֹרמן**: לפעמים את מתנהגת כמו גבר.

**ריבְקי**: אולי שלחו אותה לפה?

**נוֹרמן**: את מגזימה (בועטת) ריבְקי! (בועטת) ריבְקי!

**ריבְקי:** לא מספיק לה המושון הזה? שמחכה לה? שהם אוהבים אחד את השני?!

אתהמאוהב בה? (מתחילה להתפרע, להרביץ לו) אני לא מצליחה לאהוב רק את

עצמי. (פורצת בבכי)

**נוֹרמן**: הי... הי... (מרגיע אותה תופס אותה בחיבוק חזק מאחורה) בואי נלך לענף. אני ארגיע אותך.

**בור. תמונה 17**

**תמר ומֵרְחַָבַה צובעות קנקנים בכחול**

**תמר**: גם לך נתנו גלולות?

**מרחבה:** אני בחרתי בעיקור, כמו פראג'. הוא היה עקר מלידה. לא הציעו לך עיקור?

**תמר**: לא...

**מֵרְחַָבַה**: ....לא נורא.

**שותקות וצובעות.**

**תמר**: באיזה גיל עברת את זה?

**מֵרְחַָבַה**: בוא נראה. לפני גיל 16 לא הייתי פה...

**תמר**: את לא היית פה? את לא נולדת פה? נכון? את גם נפלת לפה?!

**מרחבה**: התכוונתי שאחרי גיל 16... די! די! תפסיקי, בבקשה! (תמר לוקחת ממנה את הקנקן ואת המכחול) כשאני וריבְקי היינו ילדות אבא שלנו זרק אותנו מהאוטו והגענו לפה (מרחבה לוקחת את המכחול בחזרה. תמר לוקחת אותו עוד פעם).

**תמר:** מה זאת אומרת זרק אותכן מהאוטו?

**מֵרְחַָבַה**: אנחנו לא מדברים פה על העבר, זאת תלות סנטימנטלית (מרחבה מנסה לקחת ממנה את הקנקן. תמר לא נותנת לה).

**(נוֹרמן וריבְקי מתחילים לחצות את הבמה ,ריבְקי עם חולצה פתוחה, רואים לה את החזייה)**

נסענו כל המשפחה לנופש באילת, כל שנה היינו נוסעים.

**פעמון גונג!**

**ריבְקי, נוֹרמן, תמר ומרחבה מתחילים בריקוד הטיקסי**

**באמצע הריקוד מצטרף יוחאי ורוקד מול תמר.**

**יוחאי**: מצאתי אותך!

**תמר**: מה אתה עושה פה?

**יוחאי**: תמשיכי לרקוד. הכל טוב בינינו נכון? את לא מאשימה אותי בשום דבר, נכון?

**תמר**: אמרת לי לצאת למסע.

**יוחאי**: לא התכוונתי מילולית.

**תמר**: המקום הזה זה הדבר הכי טוב שקרה לי.

**יוחאי**: את צריכה לצאת מפה.

**תמר**: למה? אף אחד לא מחכה לי למעלה.

**יוחאי**: לא בטוח.

**תמר**: טוב לי (מחבקת אותו).

**יוחאי**: (מובלבל) טוב לך?

**תמר:** לך טוב שם למעלה?

**יוחאי**: אהמממ... לא יודע... תגדירי טוב... בואי נעקוף את המוח החושב. מרק.

**תמר**: חם.

**יוחאי:** בוץ.

**תמר:** נעים.

**יוחאי:** מושון.

**תמר:** נוֹרמן.

**יוחאי:** מושון!

**תמר:** נוֹרמן!!!

**יוחאי:** גונג... גונג... גונג...

**(נשמע גונג – הריקוד נפסק. יוחאי יוצא)**

**מֵרְחַָבַה (לוחשת לריבְקי):** רגע, אבל את לא עובדת היום בפירזול?

**נוֹרמן:** מֵרְחַָבַה, עד כמה שאני יודע מעליתה היא זאת שאחראית לסידור עבודה.

**מֵרְחַָבַה:** אני רק אומרת...

**ריבְקי:** תפסיקי להתערב לי, מה שתיכן עושות פה ביחד...?

**מֵרְחַָבַה**: אנחנו צובעות קנקנים...

**נוֹרמן**: אז תמשיכו לצבוע – כחול כמו שפראג' אהב.

**(ריבְקי ונוֹרמן יוצאים לכיוון הפורקן)**

**מרחבה**: (מודדאת שהם יצאו וחוזרת באינטנסיביות לסיפור שלה)

אז אבא שלי היה נורא עצבני בנסיעה והזיע כל הזמן.

**תמר:** הם הלכו לפורקן?

**מרחבה:** אני לא יודעת... (חוזרת לסיפור) אני וריבְקי נכנסנו לאיזה ריב.

**תמר:** למה הוא הולך איתה לפורקן? היא רשומה היום בפירזול.

**מרחבה**: תמר, מעליתה אחראית לסידור עבודה **(תמר מתיישבת, ממשיכה לצבוע קנקנים, מרחבה חוזרת לסיפור)**. בכל מקרה, ריבְקי ואני רבנו נורא-

**תמר**: חשבתי שצריך מאד להקפיד על הסידור עבודה, אחרת הכל פה יתמוטט!

**מרחבה**: יכול להיות שאת... נקשרת... לנוֹרמן?

אבל יש לך את מושון.

**תמר:** (יוצאת עליה) אין לי את מושון, ואף פעם לא היה לי את מושון ותצאי לי כבר מהחיים! אין לך חיים משלך?

**מרחבה שותקת, פגועה קשות.**

**מֵרְחַָבַה**: מתכננים לגרש אותך מפה בטקס.

**תמר**: מה?

**מֵרְחַָבַה**: אז לא תצטרכי לראות אותי יותר. או אף אחד מאיתנו...

**תמר**: למה מגרשים אותי מפה? זו ריבְקי, נכון? נוֹרמן? מעליתה...

**מֵרְחַָבַה**: את רצית לצאת לא?

 **תמר**: שאלתי איך... התעניינתי... אבל אני כבר לא רוצה...

**מרחבה**: אין מה לעשות, זה הוחלט. זה קשור גם ל"רוח המקום".

**תמר**: מה עשיתי נגד "רוח המקום"?

**מרחבה**: יסבירו לך בטקס, כשיעיפו אותך מפה.

**תמר**: אף אחד לא הולך להעיף אותי מפה.

**מֵרְחַָבַה**: יהיה טקס, כולנו נהייה לבושים יפה... ואז הבדואי יבוא וייקח אותך...

 אה, וכן...יש פה דרך יציאה. ורק הוא יודע אותה. **(יוצאת)**

**תמר**: אני לא יוצאת מפה!!

**למעלה 9.**

**יוחאי, מושון וגְרַבְּיַה עומדים ליד הכניסה לבור, אבל אין שם כלום.**

**גְרַבְּיַה**: זה פה!

**מושון**: אין כאן בור.

**גְרַבְּיַה**: יש כאן התחלה של בור...

**יוחאי**: אבל אין כאן בור. את בטוחה שאנחנו במקום הנכון?

**גְרַבְּיַה**: ברור שאני בטוחה, אני מגיעה לכאן שנים. יש כאן התחלה של בור **(יוחאי לוקח את מושון הצידה בזמן שגְרַבְּיַה מסתכלת על המפות.).**

**יוחאי**:מושון, בוא נחזור הביתה...

**מושון:** הביתה?!

**יוחאי:** וגם מה זה השם הזה, גְרַבְּיַה?

**מושון**: תקשיב, יוחאי, תמר כתבה במכתב האחרון שלה שהיא יוצאת רגלית אליי...

**יוחאי**: אני לא מאמין.

**מושון**: זה אומר שהיא באמת היתה בדרך לפה.

**יוחאי**: רגע, אז כן קראת!

**מושון**: קראתי את זה בזמן שהיית מסטול ורקדת בסלון שלי. אני מכיר את האדמה הזאת כמו את כף היד שלי, יש כאן תזוזות ובאמת השתנה פה הטוואי בשנים האחרונות... וגילו פה כמה בולענים באיזור של החממות.

**יוחאי**: תקשיב לי מושון. אין כאן בור! תקשיבי לי גם את... **(גְרַבְּיַה נעלמה- יוחאי מבועת)** איפה היא?

**מושון**: גְרַבְּיַה?

**יוחאי**: גְרַבְּיַה?

**ביחד:** גְרַבְּיַה?!??!?!?!!?!?!?!?!

**חושך**

**מערכה 2**

**תמונה 1. בור**

**(גְרַבְּיַה על הרצפה)**

**גְרַבְּיַה (שקטה):** יש יש יש יש יש...תהיי קרת רוח...התכוננת לזה הרבה זמן...בסוף בכל זאת אני לבד...ששששש... דופק איטי, דופק איטי. יופי.טוב, את מוכנה לזה... לכי בעקבות התחושות שלך... לשם!! **(יוצאת בעקבות אור)**

**תמונה 2 בבור – יומיים לפני חג הפראג' (ועדת עיקור)**

**ריבְקי, מרחבה, מתילדה- יושבות מול תמר.**

**תמר:** ואני מבטיחה לכן שאני אעבוד יותר מכל אחד, בכל תחום, לפי כל צורך ואני הוכחתי את עצמי בענפים השונים – הכנתי את המרק הכי טוב, ואתן זוכרות את זה. בענף מסוים אני קיבלתי פידבקים מאוד טובים... בחסות אני בודקת פעמיים לפני שאני מחזירה לארגז המתאים. אני מאוד מקפידה בחסות. אז למה?! למה?! למה?! זהו.

**מתילדה**: אותי את בטח לא צריכה לשכנע, אבל ההחלטות פה נעשות בצורה דמוקרטית. וההחלטה נעשתה.

**תמר**: אבל איך...

**מתילדה**: שששש... יש משהו שאת יכולה לעשות כדי להוכיח את נאמנותך למקום. יש לך הזדמנות, אם תבחרי בזה, לעבור עיקור, עוד היום. כל מה שאת צריכה זה לגשת למעליתה.

**תמר**: אני אגש! ....מה מקור רעיון העיקור?

**מתילדה**: זה באמת לא לפי הנהלים. תראי... אנחנו מאמינים בחשיפה איטית לתכנים של המקום.

**ריבְקי**:(מסננת) נראה לי שהיא כבר נחשפה יפה.

**מתילדה**: (מתעלמת) פראג' היה עקר – מה שלא הפריע לו בכלל בתחום המיני.

**ריבְקי**: מי כמוך יודעת...

**מתילדה**: עוד הערה אחת כזאת ואת בחוץ!

**ריבְקי**: איזה בחוץ?

**מתילדה**: איזה שאני אחליט.

**ריבְקי:** אולי את מבולבלת וחושבת שהפכת פה לאלוהים, זה שהיית שוכבת עם פראג' לא הופך...

**מתילדה**: טוב. סיימנו פה.(לריבְקי) אני מעלה אותך לוועדת האתיקה **(יוצאת)**

**ריבְקי**: תעלי! תעלי!!! ותזכרי שחשוב לבוא לטקס עם מחשבות נקיות!!!

**גונג – מתילדה חוזרת ונאלצת לרקוד.**

**רוקדות מתילדה, מרחבה, ריבְקי ותמר**

**תוך כדי הריקוד גְרַבְּיַה נכנסת, מבחינה באחיות, אוחזת בהן ומהר מושכת אותן החוצה. נשארות רק מתילדה ותמר.(שלא הבחינו בכל זה)**

**מתילדה**: בקיצור, ילדה... אם את רוצה עיקור, כמו כולנו פה... תגשי למעליתה, עוד היום. (מתחילות לצאת) כדי שתוכלי להתאושש מחר, כדי שתוכלי להשתתף בטקס חג הפראג' מחרתיים.

**תמר:** אני אעשה את זה.

**למעלה. בקטנה.**

**מושון:** גְרַבְּיַה!!! גְרַבְּיַה!!! גְרַבְּיַה! גְרַבְּיַה!

**יוחאי:** מושון, די, די, בוא הביתה! בוא נלך כבר הביתה!!!

**בור. תמונה 3**

 **שלוש אחיות. ריבְקי, מרחבה וגְרַבְּיַה. שלושתן מתנשפות מהריקודים.**

**ריבְקי:** מי את?

**גְרַבְּיַה:** זאת אני! גְרַבְּיַה!

**ריבְקי**: גְרַבְּיַה?! **(מרחבה וגְרַבְּיַה מתחבקות. מרחבה מצרפת את ריבְקי לחיבוק)** איך הגעת לפה?

**מֵרְחַָבַה**: איך מצאת אותנו?

**גְרַבְּיַה:** חזרתי כל הזמן לאיפה שאבא הוריד אתכן.

**מֵרְחַָבַה**: כל השנים האלה את מחפשת אותנו?

**גְרַבְּיַה**: ברור, מה חשבתן, שלא מחפשים אתכן? **(מרחבה וגְרַבְּיַה מתחבקות)**

**מֵרְחַָבַה:** מה עם אבא?

**ריבְקי:** ואמא?

**גְרַבְּיַה:** נשארתי רק אני. הם לא עמדו בזה.

**ריבְקי:** מגיע לו. מי עושה דבר כזה?

**מֵרְחַָבַה:** (לריבְקי) הוא ביקש מאיתנו סליחה...

**ריבְקי:** סליחה בתחת שלי! למה הוא עשה את זה?

**גְרַבְּיַה:** מתי הוא ביקש סליחה?

**מֵרְחַָבַה**: כשהוא הוריד אותנו מהאוטו. הוא ידע. הוא ידע לאן נגיע...

**גְרַבְּיַה**: איך זה יכול להיות?

**ריבְקי**: הוא היה מהמקימים של המקום הזה, הוא הסתיר את זה מאיתנו. העיפו אותו מפה.

**גְרַבְּיַה**: למה העיפו אותו?

**ריבְקי**: כי הוא התאהב באמא, שגם הייתה פה.

**גְרַבְּיַה:** אז למה העיפו אותו?!

**מרחבה:** לא מאמינים פה באהבה... פראג' אמר שאהבה היא תלות.

**גְרַבְּיַה:** מי זה פראג'...?

**ריבְקי:** גְרַבְּיַה, את לא מבינה כלום מהחיים שלך, את עוד קטנה.

**גְרַבְּיַה:** עבר הרבה זמן מאז שהייתי קטנה.

**ריבְקי:** שמנו לב שעבר הרבה זמן, תאמיני לי.

**מֵרְחַָבַה:** מה השתנה בעולם?

**גְרַבְּיַה:** יש אינטרנט. **(אין תגובה)** יש מלא ערוצים בטלוויזיה.

**מֵרְחַָבַה:** חוץ מערוץ אחד והערוץ הלבנוני?

**גְרַבְּיַה:** כן...

**ריבְקי:** מה עם ירדנה?

**גְרַבְּיַה:** מופיעה. יפה. מופיעה עם הגבעטרון.

**מֵרְחַָבַה:** מה עם עופרה?

**גְרַבְּיַה:** היא... מתה... מזמן... כנראה היה לה איידס.

**מֵרְחַָבַה:** לא... (בוכה נורא) מה זה איידס?

**ריבְקי:** ממה אמא מתה?

**גְרַבְּיַה:** הקיבה שלה לא עמדה בהיעלמות שלכן.

**ריבְקי:** זו לא היעלמות. זה הכל מתוכנן.

**גְרַבְּיַה**: כל מה שאני יודעת זה שאתן האחיות שלי ושעכשיו אנחנו ביחד. והנה, אני מוציאה אתכן מפה.

**מֵרְחַָבַה**: רגע, רגע, מחר זה טקס חג הפראג', מה נעשה?

**ריבְקי**: לא נעשה כלום. למה את חושבת שאנחנו רוצות שיוציאו אותנו?

**גְרַבְּיַה**: אתן לא רוצות לצאת מפה?

**ריבְקי/מֵרְחַָבַה**: לא/כן **(מסתכלות אחת על השניה)**.

**ריבְקי/מרחבה:** לא!/כן!

**גְרַבְּיַה**: אני באתי להוציא אתכן מפה. וגם את תמר.

**ריבְקי**: מה הקשר שלך לתמר?

**גְרַבְּיַה**: היא נעלמה לאיזה מושון אחד.

**מֵרְחַָבַה**: אז הוא כן מחפש אותה...

**גְרַבְּיַה**: הם צריכים להיות ביחד. **אני** מאמינה באהבה...

**מֵרְחַָבַה**: גם אני...

**ריבְקי**: (נסערת מאד) אתן פשוט שתי טיפשות! (לגְרַבְּיַה) ואת באת לפה ואת הולכת להרוס הכל! כמו שמֵרְחַָבַה הורסת לי הכל כל החיים!

**מֵרְחַָבַה**: זו את שהורסת ושונאת כל דבר, זו את שפשוט מתה מפחד לצאת מפה וגם מתה מפחד להגיד שאת מאוהבת בנוֹרמן!!! את חור שחור ששואב לתוכו כל דבר טוב! איפה את? נעלמת לי, אני כבר לא מכירה אותך... **(ריבְקי ומֵרְחַָבַה הולכות מכות.מכות כואבות. נכנסת תמר, תמר וריבְקי בעצמן הולכות מכות פתאום בגלל נוֹרמן, מרחבה מפרידה בין ריבְקי לתמר)**

**מרחבה:** די!!!

**גְרַבְּיַה: את תמר?**

**תמר**: מי את?

**גְרַבְּיַה**: אני אחותן, גְרַבְּיַה.

**תמר:** אחותן?

**גְרַבְּיַה**: את תמר! (**מחבקת אותה חזק חזק).** יש לי הרבה מה לספר לך. מושון מחפש אותך. וגם הפסיכיאטר שלך. אל תדאגי, אנחנו נוציא אותך מפה.

**ריבְקי**: **אחריך** מחפשים...

**גְרַבְּיַה**: גם אחריכן חיפשתי!!! חצופה אחת!!! את כל החיים שלי הקדשתי לזה!

**תמר**: אני לא צריכה שיצילו אותי.

**גְרַבְּיַה**: גם את לא רוצה לצאת מפה?

**תמר**: לא. וגם אין בינינו כלום, ביני לבין מושון. ואף פעם לא היה. הייתי ילדה אז, עכשיו אני כבר אישה.

**מרחבה**: זה שאין לך קרום לא הופך אותך לאישה.

**תמר**: אני אשיג את נוֹרמן!

**ריבְקי**: בבקשה, לכי על זה...

**תמר**: **(כמעט הולכת משם וחוזרת כדי להגיד-)** הוא בכה אצלי מהתרגשות...

**תמר וריבְקי מתקוטטות שוב מרחבה מנסה להפריד וריבְקי תוקפת אותה. נכנסת מתילדה ושורקת – נפרדות.**

**מתילדה:** תגידי לי, ילדה מטומטמת, את רוצה שיעיפו אותך מפה?

**תמר:** לא. אני רוצה להיות פה.

**מתילדה**: אז עכשיו לכי לחפש את מעליתה ותעברי כבר עיקור!!! **(תמר יוצאת)**

מי את?

**גְרַבְּיַה:** גְרַבְּיַה.

**ריבְקי:** אחותנו.

**מתילדה:** עוד אחת?

**ריבְקי:** היא נשארת פה לטקס.

**מתילדה:** מה זאת אומרת?

**ריבְקי:(עומדת מולה, על סף דמעות)** זאת אחותנו, והיא נשארת פה לטקס!

**מתילדה:** (לגְרַבְּיַה) אין לך צורך בהגנה הזו כאן **(מורה לה להוריד את הקסדה)**.

**גְרַבְּיַה:** באתי להציל אותן.

**מתילדה:** להציל ממה? תישארי לטקס. **(לוקחת את גְרַבְּיַה איתה, ויוצאות )**

**מרחבה:** הצלחת. בחיים לא נצא מפה. **(מרחבה יוצאת . ריבְקי נשארת עוד כמה רגעים ואז יוצאת)**

**למעלה 10.**

**מושון כופת את יוחאי.**

**יוחאי**: מושון, למה אתה קושר אותי?

**מושון**: אתה היסטרי. אתה עלול להזיק לעצמך...

**יוחאי:** אתה מחליט אם אני מזיק לעצמי?

**מושון:** פאק! איבדנו את הלינק הכי טוב לתמר...

**יוחאי**: בכלל לא אכפת לך ממנה! **לי** אכפת ממנה! הפגישות האלה עשו לנו טוב, יכולתי לראות את ההתחלה של ההשפעה שלהן...

**מושון**: תגיד לי, מה הסיפור שלך איתה? אין לך עוד מטופלים?

**יוחאי**: לא. היא המטופלת היחידה שלי כרגע...

**מושון**: **(דופק על האדמה)** מה? היא המטופלת היחידה שלך?

**יוחאי**: אין לי כרגע מטופלים אחרים... הפסיקו להפנות אליי מטופלים מהקופה... אנשים פונים יותר ויותר לניו אייג'... ופרויד הוא כבר לא באופנה... כמה אתה משלם על המקום הזה שלך?

**מושון**: אז הכל זה כסף, אה? אתה מחפש אותה כי נלחצת שלא יהיה לך יותר מקור הכנסה?

**יוחאי:** לא, אתה לא תציג אותי ככה, אני פסיכיאטר בכיר ופסיכולוג. אני מאד מסור למטופלים שלי. תמיד הייתי.

**מושון:** אז איך כולם עזבו אותך?

**יוחאי:** אולי העולם הפך למאושר יותר ולא הגיע אלי מייל שמעדכן על זה בגלל שהמחשב שלי לא עובד כמו שצריך **(צוחק בלחץ)**.

**מושון:** יש בך משהו מעיק.

**יוחאי:** סליחה באמת שהפרעתי לך בחיי החברה העמוסים שלך!! אני באמת רואה שעצרתי איזו תנועה רצינית של חיים... אז סליחה באמת ש... שאני ... (נשבר) שאני אפס... חרא... מי אני... איפה היא? **(מושון שם לו יד על הכתף)** גם אני רוצה לבור הזה **(מושון יורד על הברכיים ומתקרב אליו)**. מתי נהייתי כל כך בודד? זה הגירושים? **(מושון מרים אותו לישיבה)** אולי זה היה שם תמיד? למי איכפת ממני?! אם אני איעלם אף אחד לא יחפש אותי – זה בטוח (בוכה).

**מושון**: **(סוטר לו)** תתאפס על עצמך בן אדם.

**יוחאי**: אני כל כך מפחד!!!

**מושון סוטר לו עוד פעם**

**יוחאי**: איייה... אני כל כך לבד!!!

**מושון**: כולנו לבד בחיים האלה!!! כולנו לבד. קודם כל בוא נמצא את תמר ואז נטפל בך. טוב?

**יוחאי:** טוב...

**מושון:** הבדואי! (מוציא את הטלפון, מתקשר) סלמה, כיף חאלק?

**תמונה 4. בור**

**נוֹרמן לבוש גלבייה, יושב עם קערת מים גדולה ומגבת. מיתטהר.**

**תמר**: **(נכנסת, לבושה גם בגלבייה, לחוצה, אך מדברת בשקט בגלל המעמד)**

נוֹרמן. נוֹרמן. התכוונתי לעבור עיקור שלשום, אבל נגמר למעליתה החומר... וגם אתמול היא אמרה לי שעוד אין לה מה שצריך... אני לא יודעת אם היא אומרת לי את האמת, אני ממש רוצה שתדע שאני מרגישה חלק מהמקום הזה.

**נוֹרמן**: תרגעי, תמר... אז תעברי את העיקור עוד כמה ימים...

**תמר**: אבל אז יעיפו אותי מפה.

**נוֹרמן**: מי אמר לך שיעיפו אותך מפה?

**תמר**: מתילדה ומרחבה ורי...

**נוֹרמן**: מתילדה!!! היא אף פעם לא האמינה בי...

**תמר**: דווקא מתילדה היא זאת שהיא הציעה את העיקור אבל מעליתה לא מוצאת את החומר ו...

**נוֹרמן**: אף אחד לא יעיף אותך מפה, תמר. תסמכי עלי.

**תמר:** לא יעיפו אותי?

**נוֹרמן**: לא! **(שוטף לה את הפנים)** הכל יהיה בסדר.

**תמר**: אתה אוהב אותי?

**נוֹרמן**: אנחנו לא מאמינים פה באהבה.

**תמר**: אז במה אנחנו מאמינים?

**נוֹרמן**: בעבודה.

**תמר**: וזה טוב. אבל מה עם אהבה?

**נוֹרמן**: את רוצה אהבה?

**תמר**: כן.

**נוֹרמן**: את רוצה אהבה?

**תמר**: כן.

**נוֹרמן**: את רוצה אהבה, תמר?

**תמר**: כן.

**נוֹרמן**: אז תאהבי את עצמך. כי אהבה מאחרים כמו בסרטים שמראים לכם שמה – כזאתי לא תמצאי פה. צבעת את הקנקנים?

**תמר**: כן.

**נוֹרמן**: יופי, יהיה לנו יופי של טקס.

**בור. תמונה 4.**

**הטקס.**

**כולם בגלבייות. עומדים בחצי גורן**.

**מתילדה**: (נושאת קולה לשמיים) פראג', הייתה לנו זכות לשהות במחיצתך בחייך וללמוד ממך.

**נוֹרמן**: בוא ותראה לנו את הדרך גם עכשיו.

**מתילדה**: היום נחגוג את חייך ונקדש את מותך בטקס שכולו מוקדש להיטהרות.

**ריקוד. הריקוד הוא אקסטטי, כמעט טראנסי. גְרַבְּיַה מתחילה את זה בחשש וממש מתמסרת לזה. תמר מנסה בכל כוחה לרקוד ולהגיע לאיזושהיא הארה רוחנית.**

**פראג' עולה כמו מתוך סיאנס – נגלה אלינו בגבו. (מגלם אותו השחקן שמגלם את**

**יוחאי)**

**פראג'**: אני פראג', בוא איתי, בואו אחריי, בואו נברח מהשמש שבאורה מסנוורת אותנו ואנחנו לא יכולים להבחין בין אמת לשקר.

**(מסתובב וזה יוחאי – זה רק בעיניה של תמר – רק תמר עם עיניים פקוחות)**

השמש תחמם אותך, האוויר ירענן אותך, יש בחוץ ריח של אביב...

**(הוא שוב עם הגב)**

בואו נתרחק מהזוהמה, מהפיח, מהפיח האנושי, מהתלות, מההגדרות – שלי, שלך.

**(מסתובב אל תמר)**

מגיע לך לאהוב, מגיע לך שיאהבו אותך... מושון מחכה לך.

**(שוב עם הגב)**

חיים נקיים, חיים משמעותיים.

**(פראג' נעלם)**

**הריקוד מגיע לשיא ונגמר.**

**שלב2 בטקס- שתיית תה.**

**כולם מתיישבים על ברכיים**

**מרחבה מחלקת כוסות, תמר מוזגת את התה מתוך קנקן כחול, תמר מוזגת לגְרַבְּיַה.**

**תמר:(לוחשת לה)** אני בעניין.

**גְרַבְּיַה:** גם אני בעניין.

**תמר (בהסתודדות):** אז איך יוצאים מפה?

**גְרַבְּיַה**: לאן?

**תמר**: את אמרת שבאת להציל אותי.

**גְרַבְּיַה**: את רוצה לצאת מפה?

**תמר**: אני רוצה לחיות. אני רוצה לנשום אוויר.

**גְרַבְּיַה:** אבל מדהים פה.

**תמר**: לא מדהים פה.

**מרחבה (מתקרבת אליהן)**: לא מדברים עכשיו.

**תמר**: תיקחי אותי עכשיו אל הבדואי שלך.

**מרחבה**: הוא לא!... (מתחילה מוסיקה – לא שומעים את הטקסט הבא, רק רואים שתמר מאיימת על מרחבה)

**תמר**: מרחבה, אם את לא מראה לי עכשיו איפה הדרך לבדואי, אני מספרת לכולם שבאמת יש לך משהו איתו. עכשיו! אני לא נשארת פה עוד דקה אחת ואני לא רוצה לתת לכם את העונג להעיף אותי.

**מרחבה**: בואי!

**מתחילים שוב לרקוד. מרחבה ותמר יוצאות. שומעים את המוסיקה מתרחקת. מרחבה ותמר זוחלות באלכסון, חוצות את הבמה. אחר כך זוחלות לאורך הקיר האחורי. מרחבה נוקשת באיזה מקום מספר נקישות. מוחזרות לה אותו מספר נקישות. נפתחת דלת וממנה בוקע אור מאד מסנוור- זה החוץ.**

**אנחנו רואים את הבדואי עם גלבייה וכפייה מסתירה את פניו.**

**מרחבה** (בערבית): תוציא אותה מפה. היא לא צריכה להיות פה. אני עדיין צריכה, בשביל האחיות שלי. אבל עוד מעט אני גם אבוא.

**בדואי** (בערבית): אני אחכה לך.

**מרחבה והבדואי מתחבקים, הוא מסתכל על תמר. מרחבה קופצת בחזרה לבור .**

**תמר:** תודה, מרחבה.

**מרחבה:** שלום, תמר.

**מרחבה יוצאת. הבדואי מוריד את הכפייה. זה מושון**

**תמר:** מה-

**מושון:** בואי נצא מפה ואז נדבר.

**תמר**: מה אתה עושה פה?

**מושון**: את באמת אוהבת אותי כמו במכתבים?

**תמר**: קראת את המכתבים?

**מושון**: אני לא מה שאת חושבת שאני.

**תמר**: אני גם לא מה שחשבתי שאני.

**מושון**: אני דפוק לגמרי.

**תמר**: אני בכלל לא מבינה מי אני עדיין.

**מושון**: אני לא ישן בלילה ואני לא רגוע ביום.

**תמר**: יש לי חרדות ובאופן כללי נטייה להתנתק מעצמי...

**מושון**: נשמע כמו רעיון ממש גרוע.

**תמר**: כן.

**מתנשקים.** **המוסיקה של הטקס מרחוק מתגברת. מושון בתגובה למוסיקה:**

**מושון:** בואי נעוף מפה.

**מוציא את תמר מהבור.**

**אפילוגצ'יק**

**יוחאי (עם גלביה, עיזות וחליל, באוזניה של הטלפון):** הלו? הלו?

יוחאי גולדברג... פסיכ-

מדבר יוחאי, רציתי לדווח שתמר נמצאה.

........

לא לא, הכל בסדר, מצאנו אותה.

......

בן אדם לא יכול להתקשר למשטרה להגיד שהכל בסדר?

טוב, לא התכוונתי להפריע, אני לא אתקשר יותר. יום טוב גם לכם.

**מעיף את האוזנייה. מחלל לעיזות.**

(לעיזות) מה מטריד אותך? מצאנו את תמר... הכל בסדר. מה חשבת, שלא נמצא אותה? בואי בואי בואי.....(מחלל) בואי בואי בואי (מחלל)

**סוף**